

**Oznámenie výsledku vybavenia petície PE/2019/3**

**Vybavovateľ petície:** Trenčiansky samosprávny kraj

**Názov petície:**

Petícia za opravu krajníc cesty II. triedy 507 v časti nad priepustom rigolu potoka a tým zrealizovanie bezpečného prechodu k zastávke autobusu a rodinným domom v časti obce Dulov - Nová Ves.

**Text:**

Pod petíciou podpísaní občania žiadajú opravu krajníc cesty II. triedy 507 v časti nad priepustom rigolu potoka a tým zrealizovanie bezpečného prechodu k zastávke autobusu a rodinným domom v časti obce Dulov - Nová Ves z dôvodu, že úsek je veľmi nebezpečný, ohrozujúci zdravie a životy občanov.

**Je kvórová:** Nie

**Počet osôb podporujúcich petíciu:** 258

**Dátum doručenia:** 01.07.2019

**Dátum vybavenia:** 12.08.2019

**Spôsob vybavenia:** Opodstatnená

**Zdôvodnenie vybavenia:**

Trenčianskemu samosprávnemu kraju (ďalej len „TSK“) bola dňa 01.07.2019 doručená od obce Dulov petícia občanov obce Dulov a okolia. TSK ako príslušný orgán verejnej moci petíciu prešetril podľa ustanovení zákona č. 85/1990 Zb. o petičnom práve v znení neskorších predpisov a listom odoslaným dňa 12.08.2019 osobe určenej na zastupovanie v styku s orgánom verejnej moci oznámil na základe podkladov poskytnutých Spávou ciest TSK (ďalej len „SC TSK“) nasledovné:

SC TSK ako príslušný správca komunikácie II/507 zabezpečil obhliadku na mieste a jej výsledkom je konštatovanie, že vzhľadom na priestorové parametre cesty nie je možné komunikáciu rozšíriť. SC TSK vo vlastnej réžii a vlastnými kapacitami zabezpečí opravu priepustu pod cestou. Čelo priepustu opraví zabetónovaním poškodených častí a na kraje priepustu bude osadený zvodidlový bezpečnostný systém. Týmito opatreniami chce zabezpečiť bezpečnosť účastníkov cestnej premávky v mieste prejazdu cez priepust.

Oznámenie bolo zverejnené na Centrálnej úradnej elektronickej tabuli (CUET) dňa 16.08.2019